CELEX: E2017J0007
Language: bg
Date: 2018-04-24 00:00:00
Title: Решение на Съда от 24 април 2018 година по дело E-7/17 — Надзорен орган на ЕАСТ срещу Исландия (Неизпълнение на задължения от държава от ЕАСТ — Нетранспониране — Директива 2014/29/ЕС)

9.8.2018   
            
            
               BG
            
            
               Официален вестник на Европейския съюз
            
            
               C 280/4
            
         
      РЕШЕНИЕ НА СЪДА
      от 24 април 2018 година
      по дело E-7/17
      Надзорен орган на ЕАСТ срещу Исландия
      
         (Неизпълнение на задължения от държава от ЕАСТ — Нетранспониране — Директива 2014/29/ЕС)
      
      (2018/C 280/04)
      По дело E-7/17, Надзорен орган на ЕАСТ срещу Исландия — ИСК за постановяване, че Исландия не е приела мерките, необходими да направи акта, посочен в точка 6е от глава VIII на приложение II към Споразумението за Европейското икономическо пространство (Директива № 2014/29/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки във връзка с предоставянето на пазара на обикновените съдове под налягане), адаптиран с Протокол 1 към Споразумението, част от вътрешния си правов ред, и във всеки случай не е уведомила Надзорния орган на ЕАСТ за мерките, предприети за транспониране на акта, съгласно изискванията на член 7 от Споразумението, Съдът в състав Páll Hreinsson, председател и съдия-докладчик, Per Christiansen и Bernd Hammermann, съдии, постанови на 24 април 2018 г. решение, чийто диспозитив гласи:
      С настоящото Съдът:
      
                  1.
               
               
                  Постановява, че Исландия не е изпълнила задълженията си по член 7 от Споразумението за Европейското икономическо пространство, като не е приела в предписания срок мерките, необходими за транспонирането на акта, посочен в точка 6е от глава VIII на приложение II към Споразумението (Директива № 2014/29/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки във връзка с предоставянето на пазара на обикновените съдове под налягане), адаптиран към Споразумението с Протокол 1 към него.
               
            
                  2.
               
               
                  Осъжда Исландия да заплати съдебните разноски.